Esports llança l'oferta de mòduls de la temporada 2017/2018 per a més de 2000 escolars
03 d’agost 2017

![Imagen 1](/media/tadjjper/99-miguel-chover.jpg)

La regidoria d'Esports de l'Ajuntament de Sagunt llança l'oferta de mòduls de la temporada 2017/2018 per a més de 2000 escolars. La Junta de Govern Local va adoptar l'acord d'aprovar provisionalment els mòduls de grup i coordinació de subvenció del programa de foment de l'esport en edat escolar per al pròxim curs 2017/2018.

  

Els mòduls aprovats comprenen els següents esports: escacs, atletisme, handbol, bàsquet, futbol-sala, gimnàstica rítmica, gimnàstica aeròbica, lluita, multiactivitat, multiesport, tennis i tennis de taula. Estes activitats es desenvoluparan en les diferents instal·lacions esportives i educatives de la localitat. Les classes començaran el 2 d'octubre de 2017 i finalitzaran el 31 de maig de 2018. Amb esta oferta es pretén donar cabuda a més de 2000 escolars d'edats compreses entre els 6 i els 16 anys.

  

El termini d'inscripcions i el pagament de les taxes s'obrirà el 4 de setembre de 2017 i finalitzarà el 20 de setembre de 2017. Les inscripcions es realitzaran en el pavelló José Veral, en la piscina Almudàfer, en la piscina del Poliderportiu municipal (Internuclis) i en la piscina Casa de la Joventut, en horari de 8.30 a 14.00 hores i de 16.00 a 21.00 hores. El divendres 29 de setembre es publicarà en la web de l'Ajuntament de Sagunt si l'alumne té plaça en el mòdul sol·licitat.

  

Una vegada finalitzat el termini d'inscripcions, s'activaran i es posaran en funcionament els cursos que aconseguisquen el nombre mínim d'alumnes. Els que no ho aconseguisquen no es duran a terme, si bé els xiquets/es podran inscriure's en aquells mòduls o grups que entren en funcionament. Del 2 al 13 d'octubre s'obrirà el termini de sol·licituds de canvis dels alumnes que queden sense grup assignat, així com de la devolució de la taxa fins al 31 d'octubre.

  

Per a més informació sobre l'oferta dels mòduls o cursos, visiteu la pàgina web de l'Ajuntament de Sagunt o envieu un correu electrònic a [inscripcionesdeporteescolar@aytosagunto.es](mailto:inscripcionesdeporteescolar@aytosagunto.es)

  

![](/media/ex2d1mp2/96internucleos_polideportivo0005_cuerpo.jpg)  

*   [](http://www.facebook.com/sharer.php?u=https://aytosagunto.es/va/actualitat/esports-llanca-l-oferta-de-moduls-de-la-temporada-2017-2018-per-a-mes-de-2000-escolars/ "Facebook")
*   [](http://twitter.com/share?url=https://aytosagunto.es/va/actualitat/esports-llanca-l-oferta-de-moduls-de-la-temporada-2017-2018-per-a-mes-de-2000-escolars/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/esports-llanca-l-oferta-de-moduls-de-la-temporada-2017-2018-per-a-mes-de-2000-escolars/ "Linked In")
*   [](mailto:?body=https://aytosagunto.es/va/actualitat/esports-llanca-l-oferta-de-moduls-de-la-temporada-2017-2018-per-a-mes-de-2000-escolars/)